機制設計

**機制設計**（；）係經濟學同博弈論嘅一個子領域，重點係採取一個工程學嘅思考方式嚟設計經濟：科學會運用科學方法了解世界，而工程學就係靠科學得到嘅知識嘗試設計出有用嘅技術；經濟學同機制設計之間嘅關係一樣－經濟學運用科學方法研究人類分配有限資源嘅過程，而機制設計就會運用經濟學得到嘅知識，務求設計出適當嘅政策，令人類有足夠嘅誘因做出政策制定者想佢哋做嘅決策。機制設計又有叫**掉轉博弈論**（）－博弈論分析做嘅係由一個經濟環境嘅規則，預計決策者會做出乜行為，而機制設計就掉返轉，做嘅嘢係由「想要嘅行為」做起點，再思考要制定乜嘢規則先可以引誘人做出呢啲行為。

想像幅附圖：附圖左上角嘅空間 \Theta 包含可能採取嘅行動同策略，而右上角嘅空間 **X** 包含可能嘅報償，f(\theta) 函數講明每個行動或者策略 \theta 嘅相應報償，M 代表機制設計者向博弈者傳達嘅資訊，g 代表個博弈環境，均衡狀態 \xi(M,g,\theta) 要設計成達到某啲特定嘅 f(\theta)。

## 步驟
做機制設計嘅步驟大致上如下：
*定義是次機制設計嘅目的，想要引誘人做出乜行為；
*由每個個體嘅角度出發，用博弈論思考嗰個個體嘅效益（utility）函數係乜樣，當中可以涉及行為經濟學嘅考量（例：v = a_i(v_i + \lambda s)，v 代表個人做理想行為會得到嘅滿足感，v_i 同 s 等代表已知會影響滿足感嘅因素），得出一個描述個體行為嘅數學模型；
*運用微積分等嘅數學技術，計吓柞因素（v_i 同 s 等）要設成乜數值，先可以令個人做出理想行為嘅機率最大化（v，假設 v 最大化等如個人會做理想行為嘅機率都最大化）－如果柞因素係政策制定者有權力控制嘅，噉就可以得出一個「要採取乜行動」嘅具體計劃。

## 睇埋
*經濟學
*博弈論
*市場設計
*遊戲設計
*虛擬經濟

## 參考文獻
*Clarke, Edward H. (1971). "[Multipart Pricing of Public Goods](http://darp.lse.ac.uk/papersdb/Clarke_(PublicChoice71).pdf)" (PDF). *Public Choice*. 11 (1): 17–33. doi:10.1007/BF01726210. JSTOR 30022651.
*Gibbard, Allan (1973). "Manipulation of voting schemes: A general result" (PDF). *Econometrica*. 41 (4): 587–601. doi:10.2307/1914083. JSTOR 1914083.
*Groves, Theodore (1973). "Incentives in Teams" (PDF). *Econometrica*. 41 (4): 617–631. doi:10.2307/1914085. JSTOR 1914085.
*Harsanyi, John C. (1967). "Games with incomplete information played by "Bayesian" players, I-III. part I. The Basic Model". *Management Science*. 14 (3): 159–182. doi:10.1287/mnsc.14.3.159. JSTOR 2628393.
*Mirrlees, J. A. (1971). "An Exploration in the Theory of Optimum Income Taxation". *Review of Economic Studies*. 38 (2): 175–208. doi:10.2307/2296779. JSTOR 2296779.
*Myerson, Roger B.; Satterthwaite, Mark A. (1983). "Efficient Mechanisms for Bilateral Trading". *Journal of Economic Theory*. 29 (2): 265–281. doi:10.1016/0022-0531(83)90048-0.
*Satterthwaite, Mark Allen (1975). "Strategy-proofness and Arrow's conditions: Existence and correspondence theorems for voting procedures and social welfare functions". *Journal of Economic Theory*. 10 (2): 187–217. CiteSeerX 10.1.1.471.9842. doi:10.1016/0022-0531(75)90050-2.
*Vickrey, William (1961). "Counterspeculation, Auctions, and Competitive Sealed Tenders" (PDF). *The Journal of Finance*. 16 (1): 8–37.

## 參考書
*Chapter 7 of Fudenberg, Drew; Tirole, Jean (1991), *Game Theory*, Boston: MIT Press, ISBN 978-0-262-06141-4. A standard text for graduate game theory.
*Chapter 23 of Mas-Colell; Whinston; Green (1995), *Microeconomic Theory*, Oxford: Oxford University Press, ISBN 978-0-19-507340-9. A standard text for graduate microeconomics.
*Milgrom, Paul (2004), *Putting Auction Theory to Work*, New York: Cambridge University Press, ISBN 978-0-521-55184-7. Applications of mechanism design principles in the context of auctions.
*Noam Nisan. A Google tech talk on mechanism design.
*Legros, Patrick; Cantillon, Estelle (2007). "What is mechanism design and why does it matter for policy-making?". Centre for Economic Policy Research.
*Roger B. Myerson (2008). "Mechanism Design," *The New Palgrave Dictionary of Economics Online*, Abstract.

## 攷

## 拎
*Eric Maskin, "Nobel Prize Lecture" delivered on 8 December 2007 at Aula Magna, Stockholm University.